Ako nepodľahnúť medicínskym nezmyslom a hoaxom

Ján Blažovský, Medzi knihami

Jedným zo zvláštnych javov modernej doby je príklon množstva ľudí k takzvanej „alternatívnej“ medicíne a ich odpor alebo aspoň spochybňovanie tej „klasickej“ bez ohľadu na jej prudký vývoj a prospešnosť. Internet a sociálne médiá slúžia ako galéria nielen rôznych pseudovedeckých alebo vyslovene klamlivých názorov, no predovšetkým ako platforma pre diskusie prívržencov týchto úplne pomýlených tvrdení. Obchodovanie s ľudskými omylmi je navyše mimoriadne výhodné a výnosné. Aktivity lovcov šarlatánov preto pomáhajú oveľa viac ako by sa to mohlo na prvý pohľad zdať.